Vilija Nausėdaitė

Vilija Nausėdaitė (g. 1979 m. gruodžio 23 d.) – verslo teisininkė, buvusi Vertybinių popierių komisijos (VPK) pirmininkė (jauniausia Europos Sąjungos šalyse tokias pareigas ėjusi valstybės tarnautoja)„Metų moteris“  // Metų karjera (Nominacijos ir kandidatės: Vilija Nausėdaitė).

 Išsilavinimas 
1997 m. baigė Kybartų K. Donelaičio vidurinė mokyklaGarbės galerija (Kybartų K. Donelaičio vidurinė mokyklos inf.). Nuo 1997 m. iki 2002 m. studijavo Vilniaus universiteto Teisės fakultete, įgijo teisininkės kvalifikaciją. Nuo 2007 m. iki 2009 m. mokėsi Baltijos vadybos institute, baigė tarptautinę verslo vadybos programą vadovams, vadybos ir verslo administravimo magistrė. Stažavosi bei kėlė kvalifikaciją užsienyje (Torontas, Zagrebas, Varšuva, Sofija).

 Stažuotės 
2001 m. Pirmoji INPRS konferencija dėl privačių pensijų (Sofija, Bulgarija). INPRS seminaras dėl privačių pensijų fondų patikrinimų (Varšuva, Lenkija).

2002 m. OECD seminaras dėl draudimo ir privačių pensijų Baltijos valstybėse (Talinas, Estija); Šiaurės Ministrų Tarybos seminaras dėl kliringo ir atsiskaitymų ES (Kopenhaga, Danija; Seminaras emitentų informacijos atskleidimo ir korporatyvinio valdymo klausimais (mokymo programa, organizuota Vertybinių popierių komisijos, Rytų-Vakarų valdymo instituto ir JAV Vertybinių popierių ir biržų komisijos; Vilnius, Lietuva); Pasaulio banko kursas: Pensijų reforma, antros kartos ir įgyvendinimo klausimai (Varšuva, Lenkija).

2003 m. IOSCO seminaras – mokymo programa dėl vertybinių popierių rinkos reguliavimo tikslų ir principų įgyvendinimo ir investuotojų švietimo (Madridas, Ispanija); INPRS (Tarptautinio pensijų fondų reguliatorių ir prižiūrėtojų tinklo) seminaras dėl privačių pensijų (Zagrebas, Kroatija).

2005 m. IOSCO tarptautinis seminaras „Korporatyvinis valdymas ir investuotojų apsauga" (Taipėjus, Taivanas).

2006 m. Toronto tarptautinio vadovybės centro finansinio sektoriaus priežiūrai lyderystės programa, Schulisch verslo mokykla, Jorko universitetas (Torontas)Vilija Nausėdaitė (VPK inf., 2009 m.).

 Karjera 
Nuo 2000 m. rugpjūčio mėn. iki 2000 m. gruodžio mėn. advokatų kontoros „Zabiela, Zabielaitė ir partneriai" teisininkė-padėjėja, nuo 2001 m. iki 2003 m. VPK Teisės ir priežiūros skyriaus vyriausioji specialistė, nuo 2003 m. iki 2005 m. VPK Investicijų valdymo skyriaus vedėja, nuo 2005 m. sausio mėn. iki 2005 m. liepos mėn. VPK Teisės ir priežiūros skyriaus vedėja, nuo 2005 m. liepos mėn. iki 2006 m. spalio mėn. VPK pirmininko pavaduotoja, nuo 2006 m. spalio 10 d. iki 2009 m. lapkričio 6 d. VPK pirmininkė (iš aukštų pareigų finansinės priežiūros institucijoje atsistatydino; savo sprendimą aiškino noru „keisti veiklos kryptį“, teigė, kad „po 9 metų darbo įvairiose pozicijose VPK atėjo laikas keisti veiklos pobūdį ir išbandyti jėgas kitur"„Atsistatydina Vilija Nausėdaitė“. „Verslo žinios“, 2009 m. spalio 20 d.). Nuo 2009 m. lapkričio mėn. iki 2010 m. advokatų kontoros „Sutkienė, Pilkauskas ir partneriai“ asocijuota partnerėIš advokatų kontoros – į banką  (manokarjera.cv.lt, 2010.10.18 13:07). Nuo 2010 m. lapkričio 2 d. iki 2012 m. rugsėjo SEB banko Teisės departamento direktorėSEB banko Teisės departamentui vadovaus V. Nausėdaitė (lrytas.lt, 2010-10-18 13:56).

Nuo 2007 m. kovo mėn. Europos vertybinių popierių reguliavimo institucijų komiteto (CESR) strateginės grupės „CESR po 2007" narė,
2007 m. sausio 19 d. paskirta valstybės įmonės „Indėlių ir investicijų draudimas" tarybos narė, nuo 2008 m. – MRU Ekonomikos ir finansų valdymo fakulteto Bankininkystės ir investicijų katedros lektorėVPK informacija  (žiūrėta 2009 m. lapkričio 8 d.).

Moka anglų, rusų, prancūzų kalbas.

 Šaltiniai 

Kategorija:Lietuvos verslo teisininkai
Kategorija:Bankų teisininkai
Kategorija:Viešųjų finansų teisininkai